પ્રેયાના મમ્મી બોલ્યા, આપણે લગ્નમાં જવાનું મોડું થાય છે ! પ્રેયાના પપ્પાએ કહ્યું, આપણે આજે ક્યાંય નથી જવાનું…! બધા શાંત હતાં અને પ્રેયાના પપ્પા બોલ્યા, તે નામ શું કીધુ…? મિતેશ બોલ્યો, મિતેશ….! અંકલ..! પ્રેયાના પપ્પાએ કહ્યું, તું શું ભણે છે ? મિતેશે કહ્યું, એમ.બી.એ ના લાસ્ટ યરમાં છું, અંકલ ! પ્રેયાના પપ્પાએ કહ્યું, જો તારે પ્રેયા સાથે જિંદગીભર રહેવું હોય તો એક કામ કરવું પડશે. મિતેશે કહ્યું, હા બોલો, હું પ્રેયા માટે કંઈ પણ કરવા તૈયાર છું. પ્રેયા બોલી, પપ્પા તમે મિતેશ પાસેથી શું સાબિત કરાવવા માંગો છો ? પ્રેયાના પપ્પાએ કહ્યું, સુરતમાં મારા મિત્રનો એક બિઝનેસ છે અને છેલ્લા એક વર્ષથી એનો બિઝનેસ ડાઉન ચાલે છે ! તો તારે સુરત જઈને તારી સ્કિલનો ઉપયોગ કરીને એનો બિઝનેસ અપ લાવવાનો રહેશે ! તું આ કરી શકીશ ? મિતેશે કહ્યું, હા કેમ નહીં અંકલ ! પ્રેયા બોલી, પપ્પા તમે આ શું બોલો છો ! પ્રેયાના પપ્પાએ પ્રેયાને કહ્યું, હું બરાબર કહું છું. મિતેશ બોલ્યો, કયો બિઝનેસ છે ? પ્રેયાના પપ્પાએ કહ્યું, ડાયમંડનો બિઝનેસ છે અને તારી પાસે બરાબર એક મહિનો છે ! જો તું આ કરી બતાવે તો પ્રેયાના લગ્ન તારી સાથે જ થશે. બધા વિચારતા હતા અને પ્રેયાના મમ્મીએ કહ્યું, હું જમવાનું બનાવું છું, મિતેશ તારે પણ અહીં જ જમવાનું છે !પ્રેયાના પપ્પાએ કહ્યું, આજે રાત્રે તું અહીં જમી લે અને પછી જો એક મહિનામાં તું સફળ રીતે કામ પૂરું કરી લઈશ તો એ દિવસે તારી માટે જમવાનું અહીં જ બનશે ! મિતેશના મનમાં ઘણાં વિચારો ફરતાં હતાં, એક બાજુ ચેલેન્જ હતી તો એક બાજુ પ્રેયા….! મિતેશે પ્રેયા અને એના પરિવાર સાથે રાતનું ભોજન માણ્યું અને પોતાના ઘરે ચાલ્યો ગયો. મિતેશ જ્યારે ઘરે પહોંચ્યો ત્યારે પ્રેયાનો મેસેજ હતો, પ્રેયાએ સુરતનો એક એડ્રેસ અને મોબાઈલ નંબર મોકલ્યો હતો. મિતેશે પ્રેયાને ફોન કર્યો અને કહ્યું, પ્રેયા આજે છેલ્લી વાર વાત કરું છું..હવે જો મહિનામાં સફળ થઈ ગયો તો હંમેશા માટે તારો જ ! પ્રેયા બોલી, આઈ લવ યુ ! મને વિશ્વાસ છે કે તું સફળ થઈને જ આવીશ. મિતેશ બોલ્યો, હોપ સો. પ્રેયાએ કહ્યું, મિસ યુ….! મિતેશે ફોન કટ કર્યો. ‎